Jou sterre vir die naweek, 28 en 29 Maart 2020
Vind uit wat die sterre vandeesweek in Huisgenoot se uitgawe van 20 Februarie 2020 vir jou voorspel.
Stel doelwitte vir jou nuwe lewensjaar
Die son beweeg jou teken binne. Dit beteken dis binnekort tyd om jou verjaardag te vier en met 'n nuwe lewensjaar te begin. Of jy 'n verjaardagpartytjie saam met vriende wil hou of 'n romantiese wegbreek saam met jou geliefde – maak die meeste van jou spesiale dag. Stel duidelike bedoelings en doelwitte vir die jaar vorentoe – dis 'n goeie tyd daarvoor. Jy kan sorg dat 'n paar wense, drome en begeertes wat jy het waar word.
GELUKKIGE NOMMERS 10, 25, 21, 42, 51, 15
Die Vis by die werk
As 'n baas – 'n sagmoedige en begrypende senior.
As 'n werknemer – het riglyne en 'n duidelike werkplan nodig.
As kollega – het 'n simpatieke oor vir jou probleme.
Hul bestuurstyl – gemaklik sonder om voorskriftelik te wees.
Hul werkruimte – kan chaoties wees en orde kort.
Op die kantoorpartytjie – word maklik deur hul tydgenote verlei.
Salaristjek – word getap deur liefdadigheidsorgansasies en skenkings.
Dis 'n week waarin jy jou woorde moet tel en laat tel. Jy identifiseer nou sterk met jou verstand, so dis tyd om jou menings te lug, tot debatte toe te tree en jou brein vir geskrewe en verbale take in te span. Maar met Mercurius wat nou agteruitbeweeg, is misverstande volop. Wees dus baie puntenerig, veral as jy 'n haastige Ram is.
GELUKKIGE NOMMERS 40, 18, 36, 24, 1, 52
Pleks van op jou eie wees, is dit 'n week waarin jy ervarings en uitstappies met vriende moet deel. Julle wil dalk vir fynproewerskos uitgaan, tyd in die natuur deurbring of vir antiekware of kunswerke rondsnuffel.
Probeer om nie 'n jandooi te wees nie, al val die aktiwiteit ietwat buite jou gemaksone. Jou deelnemende benadering en praktiese ingesteldheid kan vir 'n vriend in nood van hulp wees.
GELUKKIGE NOMMERS 49, 19, 6, 43, 23, 50
Met dié dat die son nou in jou beroepshoroskoop is, is dit tyd om die meeste te maak van geleenthede. Moenie dat die agteruitbeweging van jou planeet, Mercurius, jou afskrik as jy 'n ander roete moet volg of heeltemal van rigting moet verander wat jou mikpunte betref nie.
Voorsorg is beter as nasorg. Moenie behoorlike beplanning afskeep nie, maak rugsteunkopieë waar nodig en laat genoeg tyd toe om spertye te haal.
GELUKKIGE NOMMERS 24, 50, 4, 33, 15, 48
As jy 'n tipiese Kreef is, is jy dalk 'n huishoender en ietwat huiwerig om jou tasse te pak. Maar dis 'n week waarin reis voordelig kan wees, of dit jou beroepslewe 'n hupstoot gee of 'n blaaskans van die versorging van ander bied. Mercurius beweeg nou in trurat, so speel veilig deur jou kaarte weer na te gaan en op planveranderings voorbereid te wees.
GELUKKIGE NOMMERS 48, 6, 39, 30, 9, 51
Jou werk bied skynbaar dié week volop geleenthede. Die kans om suksesvoller te word, jou te bemagtig en jou doelwitte te bereik is ingesluit, maar daar kan ook vooruitsigte van 'n persoonliker aard wees. 'n Werkopdrag kan die deur vir 'n reis open, 'n nuwe kliënt kan die liefde van jou lewe word, of jy ontmoet dalk 'n geesgenoot by 'n sakemiddagete.
GELUKKIGE NOMMERS 45, 31, 40, 1, 22, 27
Die son is nou op sy jaarlikse besoek aan jou liefdeshoroskoop en verwarm die hartkamers. Geleenthede vir romanse en verhoudings lyk volop. Al is dit goed om die koring van die kaf te skei, moet jy ook nie te uitsoekerig wees nie, anders is dit dalk neusie verby.
Dit is waarskynlik ook wys om te onthou dat die volmaakte man of vrou nie bestaan nie.
GELUKKIGE NOMMERS 39, 49, 37, 8, 44, 11
As jy 'n tipiese Weegskaal is, sukkel jy soms om die regte balans te vind, 'n neiging wat dié week stres kan veroorsaak. Dis goed om te weet wanneer genoeg genóég is – of jy vir almal agteroor buig, jou suikertand ongemak veroorsaak of jy iets 'n bietjie te lank uitstel. Probeer matigheid voor oë hou met alles wat jy doen, gee of neem, aanbied of weier.
GELUKKIGE NOMMERS 4, 33, 28, 14, 47, 29
Dis tyd vir ontspanning en plesier, wat dit 'n week maak waarin jy jou ingesteldheid op jou werk kan verslap en 'n bietjie pret hê. Met Mercurius in trurat is dit 'n geskikte week vir 'n blaaskans. Jy wil dalk saam met jou vriende kuier, jou in 'n speurroman verdiep of 'n stokperdjie weer opneem. Dis speeltyd, 'n lekker manier om liggaam, verstand en siel te verkwik.
GELUKKIGE NOMMERS 18, 27, 2, 12, 38, 35
Mercurius, die meester van die tong, is nou in trurat. Dit kan probleme inhou, veral vir 'n Boogskutter wat dikwels 'n blaps begaan. Herkou aan jou woorde pleks van dit uitspoeg, want glipse met jou tong kan gevoelens seermaak, verleentheid veroorsaak of brûe verbrand. Dis egter ook 'n tyd vir vernuwing – blaas gerus lewe in 'n projek wat afgeskeep is.
GELUKKIGE NOMMERS 2, 45, 26, 16, 3, 46
Dis 'n goeie week om jou verstand in te span en jou brein oefening te gee. Jy wil dalk woordspeletjies speel, lettekundige navorsing vir 'n projek doen, 'n sakeplan saam- stel of weer studeer. Met Mercurius wat nou agteruitbeweeg, is dit beter om jou verstand met vernuwende konsepte besig te hou as dat negatiewe idees jou na 'n plek van wanhoop aftrek.
GELUKKIGE NOMMERS 14, 35, 7, 20, 41, 17
Mercurius beweeg agteruit deur jou finansiële horoskoop en laat flikker 'n gevaarlig oor jou geldsake. Dis 'n tyd om dinge in orde te kry, of jy jou begroting hersien, jou uitgawes afskaal of jou inkomstestroom vernuwe. Geld is dalk nie jou hoofdoelwit nie, maar kontant kan onafhanklikheid koop en liefdadigheidsorganisasies finansier.